**Dato:**

 25.01.2024

# Foreløpig innspill til vesentlige endringer i ØLP 2025-2028 HDO HF

HDO HF viser til «årshjul for styring og oppfølging av de regionale helseforetakenes felleseide helseforetak 2024», og oversender med dette «Foreløpig innspill til vesentlige endringer i helseforetakets virksomhet, investeringer og drift».

HDOs basistjenester som leveres til alle kunder i helseforetakene og kommunene, omfatter:

Kommunikasjonsløsning for betjening av telefoni og Nødnett hos landets AMK-sentraler (113), akuttmottak og legevaktsentraler (116 117), radioterminaler tilknyttet Nødnett for alle brukere i spesialist- og kommunehelsetjenesten, koordinere drift og forvaltning av Nødnett på vegne av helsetjenesten og lede helsetjenestens deltagelse i DSB sitt arbeid med nytt nødnett

I tillegg til basistjenestene leverer HDO en stadig økende portefølje av tilleggstjenester på bestilling til både spesialist- og kommunehelsetjenesten, samt andre organisasjoner som arbeider i den akuttmedisinske kjeden. Dette er i tråd med oppdragsdokument for 2023, som inneholder blant annet videoløsninger, telefoniløsninger, lydloggløsning og flyttetjenester for AMK- og legevaktsentraler. Inntekter fra tilleggstjenester bidrar til stordriftsfordeler og reduserer kostnadene for HDO sine basistjenester, dette kommer således både spesialist- og kommunehelsetjenesten til gode.

Foreløpig innspill til vesentlige endringer i ØLP 2025 – 2028 tar høyde for videre drift, forvaltning og videreutvikling av tjenestespekteret som beskrevet over, samt at HDO innretter sin virksomhet etter nytt målbilde og strategiske retning gitt av eierne i 2022 og i oppdragsdokument for 2023. HDO vil derfor i økonomiplanperioden løfte nye busines case og satsningsområder vi mener er nødvendige for å realisere vedtatt strategisk retning. .

HDO forventer at behovet for investeringsmidler øker gjennomsnittlig med om lag 30 MNOK i perioden 2025-2027 sammenlignet med gjeldene ØLP, grunnet en forventning om økt kostnadsnivå som følge av en svakere norsk krone sammenlignet med euro og amerikanske dollar, samt nye satsningsforslag. Resultatet av KAK 2 anskaffelsen bidrar positivt til å begrense behovet for investeringsmidler i perioden.

KAK 2 anskaffelsen bidrar også positivt til driftsbudsjettet i økonomiperioden 2025-2028. Innspill til nye satsninger i henhold til strategisk retning og en økning i grunnbemanningen for å løse dagens oppdrag medfører at HDO forventer noe økning i de totale driftskostnadene inkludert en økning i bemanningen.

Kostnadsøkningen forventes i stor grad å bli dekket av inntekter fra tilleggstjenester og de nye satsningene. Som resultat av dette forventer HDO i liten grad endring i dagens driftstilskudd til eksisterende basistjenester for helseforetakene og kommunene.

De ulike satsningsområdene vil bli beskrevet nærmere i innspill til ØLP 2025 – 2028 og utredes nærmere sammen med relevante aktører i den akuttmedisinske kjeden før behandling i styret og AD-møtet.

Foretakets har foreløpig ikke beregnet lånebehov.